Emelīne.
Te kāds ir?
Tas nav smieklīgi.
Māsa!
Emelīne?
Kas nupat notika?
- Ir labi. - Kur es atrodos?
Viss ir labi.
Tas bija tikai sapnis.
Valjas tante,
nespēju noticēt, ka pirmo reizi sēdi pie mūsu galda.
Viņas veiksme pagaisusi, brāļadēls.
Padzīta no pils, tagad atgriežas pie ģimenes, no kuras vairījās.
Gaist vienīgi tava veselība.
Mani skumdina tas, ka tavas ciešanas ir tik ilgas.
Kā tad!
Vai drīkstu jautāt,
kas notika saderināšanās ceremonijā?
Negadījums?
Ričesu puiku noslepkavoja.
Tu izklausies pārliecināts.
Visi par to runā.
Droši vien jūsējās izplata baumas.
Mēs kalpojam patiesībai.
Baumas raisa paniku.
Viņš negribēja apvainot.
Mēs nezinām, ar ko nodarbojas patiesotājas.
Varbūt ir laiks to mainīt?
Ordenis vēlas pagodināt Harkonenu namu,
piedāvājot tam patiesotājas pakalpojumus.
Gadu desmitiem tev bija vienalga,
ka tavs nams cenšas izkārpīties no mēsliem,
bet nu tu uzradies.
Mums laikam jāapspriežas.
Ordenis atzīst savu kļūdu.
Tu mūs pameti.
Savādi. Es atceros pretējo.
Herov.
Tu varētu pārstāvēt šo namu Landrātā.
Izlem pats.
Neesi muļķis! Viņa kaut ko grib.
Šoreiz svarīgāk ir tas, ko gribi tu, Herov.
Labākus nosacījumus vaļu ādu tirdzniecībai.
Māsa Teodosija, pasakiet, pēc kā viņš patiesībā alkst.
Viņš baidās, ka citi nami par viņu smiesies.
Nē.
Vēl ļaunāk. Tie viņu žēlos,
jo viņš ir pārāk zems, lai ar viņu rēķinātos.
Viņš alkst cieņas.
Sev un šim namam.
Kur vēl lielāku cieņu,
kā kad pati Virsmāte ir tava patiesotāja?
Tu stāsies man līdzās?
Un tad iedurs dunci mugurā.
Es pierādīšu savu vērtību, nodrošinot tev vietu Augstajā padomē.
Prieks, ka ēdiens jums garšo.
Tik smalku neesmu baudījis.
Pie mums saņemsiet vislabāko attieksmi.
Vai ne, bērni?
Mēs brokastojam ar slepkavām?
Dzirdēju, ka Arakisā noslaktējāt daudz fremenu.
Viss, ko darīju, bija Impērijas labā.
Kāds prieks to dzirdēt.
Tēvs, klīst runas par Pruveta nāvi.
Vai tu jau dzirdēji?
Jā.
Tās tevi neuztrauc?
Mani uztrauc necieņa, ko man izrāda, runājot aiz muguras.
Tāda ir baumu būtība.
Nav pierādījumu, ka zēns noslepkavots. Muļķības.
Tomēr man ir bail pašai savā mājā.
Tā kā tu aizraidīji virsmāti, es vēlos
viņai sekot uz Vallahu Deviņi, kā bija plānots.
Diemžēl tas vairs nav iespējams.
Tavai mātei taisnība.
Mums tevi vajag šeit,
lai rādītu vienotu fronti.
Augstās padomes priekšā.
Viņa neapmeklē Augsto padomi.
Kāpēc lai uz laiku nedotos prom?
Ievilki mūs šajā ķezā, bet nu gribi to risināt?
Baumas ir mana vaina?
Tās noteikti izplata Ričesi.
Ja tu būtu turējis bikses kājās un muti ciet,
viņi neizplatītu viltus apsūdzības.
Kāds farss!
Baumas ir patiesas, vai ne?
Tavs cīņas suns noslepkavoja Pruvetu.
Vai ne?
Zēns pārkāpa augstāko likumu -
domājošo mašīnu aizliegumu.
Un viņam nācās piedzīvot sekas.
Kamēr viņš būs pie tevis, mēs nebūsim vienoti.
Apsēdies.
Redzēju sevi ejam uz aku.
Ja nebūtu Dženas...
Māte Tula?
Jā, piedodiet.
Ko vēl jūs redzējāt?
Tur bija smiltis.
Smiltis?
Varbūt akolītēm jāatgriežas pie mācībām?
Godājamā māte Tula,
par māti Doroteju klīst nostāsti.
Māte Doroteja atņēma sev dzīvību,
sērojot par mūsu dibinātājas nāvi.
Viņas piemiņu nedrīkst aptraipīt.
Mēģināt mani patiesot?
Māsa Emelīne.
Piedodiet.
Jauki. Atgriezīsimies pie mācībām,
kā ieteica māsa Avila.
Viņa tikai meklē atbildes.
Tāpat kā visas.
Emelīne nav vienīgā, kurai rādās murgi.
Tie moka visas akolītes.
Tikai viņa staigā miegā.
Jums visām
bija viens sapnis?
Jautājiet citām.
Man nebija.
Māsas Lilas un mātes Kašas nāve satraukusi viņu jaunos prātus.
Tas pāries.
Labāk lieciet mierā.
Citādi izraisīsiet histēriju.
- Jasu nams. - Ir.
- Heigālu nams. - Ir.
- Banbālu nams. - Ir.
- Verniusu nams. - Ir.
- Jaufirksu nams. - Ir.
Kā gravitācija ievieš kārtību arvien pieaugošajā Visumā,
tā Landrāta pārvaldes institūcija rada stabilitāti mūsu augošajā Impērijā,
novēršot tirāniju, netaisnību un karu.
Landrāta Augstā padome sāk darbu.
Pirmās dienas sēde ir sākusies.
"Tas, kuru tu meklē,
"meklē tevi."
Atvainojiet.
- Majestāte. - Apsēdieties.
Sēdiet.
Jūs izplatījāt runas, ka zēnu nogalināja?
Es neizmantotu patiesību pret jums.
Bet ir tādi, kuri to darītu.
Valja Harkonena.
Vai tāpēc jūs dedzināt Kašas Ordeņa grāmatu?
Māsu Ordenis aizsācis daudz tādu runu.
Varbūt Dižajiem namiem jāseko jūsu piemēram.
Un jāizraida no Landrāta visas patiesotājas?
Tikpat labi varētu paziņot, ka man ir kas slēpjams.
Augstā padome to izmantos, lai apstrīdētu manu varu.
Neviens nespēs atņemt jums varu, ja pats to neatdosiet.
Ir laiks būt drosmīgam.
Mans tēvs.
Kad viņš ienāca telpā, visu acis pievērsās viņam.
Mani priekšteči cīnījās ar titāniem,
radīja jaunu impēriju.
Bet mani uzskata tikai par viņu sekotāju.
Neko vairāk.
Sakiet.
Kad rakstīs vēsturi,
kā jūs gribat tikt pieminēts?
Kā imperators,
kurš bija zem dižciltīgo tupeles?
Vai kā tas, kurš apvaldīja Dižos namus?
Kuri jūs necienīja,
nepakļāvās jūsu likumiem,
apdraudēja jūsu varu?
Parādiet viņiem, kāds esat.
Izmantojiet mani.
Šis nav īstais laiks.
Impērijai vajag stabilitāti.
Liesma jādzēš tad,
kad nelga iededz sērkociņu,
nevis tad, kad uguns pārņēmusi visu māju.
Es saku nē.
Durijs. Mans mīļākais iksiānis.
Kas ir viņš?
Man ir noteikumi.
Viņam var uzticēties.
Es tev neuzticos.
Uz šo visi varam paļauties.
10 miljoni solaru. Vienojušies?
Vai zini, ko nozīmēja izpildīt lūgumu?
Nedēļām ilgi tupēju pagrīdē.
Bet dabūji?
Ne velti mani sauc: "Durijs paveic visu!"
Impērijas sargi to krietni sarežģīja.
Nācās improvizēt.
Šī domāšanas mašīna izdarīs visu,
bet vēl labāk.
Kādā ziņā?
Blīkšķis būs milzīgs.
Landrāts gatavs darbam.
Gribu ātrāk izjaukt ballīti.
- Ar iksiāni sarežģījumu nebija? - Nē.
Durijs sagādāja dronu ar modificētu termālo spridzekli.
Ielaists ventilācijā,
tas nonāks līdz troņa zālei.
Kolīdz imperators ieradīsies
Augstajā padomē,
Keirans atvērs režģi,
bet tu aiztīsies, pirms tas sasniedzis podestu.
Un mūsu mazais dumpis pārtaps
par īstu sacelšanos,
un spaiss plūdīs
mums visiem.
Ieprogrammēšu pils plānu.
Neiekulieties nepatikšanās.
Vai tiešām esi tam gatavs?
Izskaties izbijies.
Man tevi nav jāpārliecina.
Nē,
tev jāpārliecina sevi.
Impērijas uzlabošana prasa upurus.
Esi gatavs maksāt?
Tula, es uzzināju par Lilas nāvi.
Droši vien esi satriekta.
Viņa bija drosmīga, jauna sieviete.
Tu neuzminēsi, kur esmu.
Apstākļi piespiež.
Mūsu pagātne mani vajā.
Nespēju no tās izbēgt pat miegā.
Man bija sapnis.
Kā Kašai.
Tu man šeit noderētu.
Ja vari...
Saņēmām ziņu no māsas Mikaelas.
Turpinās uzbrukuma plānošana.
Tas notiks imperatora runas laikā.
Lai!
Kad visu priekšā izglābšu imperatora dzīvību,
mēs atgūsim viņa labvēlību.
Ko tas dos, ja Dezmonds Harts būs dzīvs?
Nav gudri uzbrukt ienaidniekam, kuru nepazīstam.
Vispirms tam nocirtīsim locekļus,
mazināsim tā spēku.
Dosim sev laiku atklāt viņa vājās vietas.
Dumpinieki izmanto domājošo mašīnu.
Ja jums neizdosies to iznīcināt,
tad jūs, imperators
un visi pārējie tajā telpā mirs.
Man izdosies.
Iznīcināšu mašīnu, kolīdz Atreidesu zeņķis to palaidīs.
Un viņu pataisīšu par nodevēju.
Bet vispirms iebīdīšu radinieku Augstajā padomē.
Kā?
Mēs neizplatījām runas par Pruvetu Ričesu,
taču tagad tās izmantosim.
Ņemiet mašīnu.
Māsa, kaut kas nav labi?
Kungs, par Ričesu zēnu...
Vai runas par viņa nāvi ir patiesas?
Mūsu mentāti aprēķināja, ka rotaļlietas darbības
traucējumu izraisīta bojāeja ir maz iespējama.
Tātad tā bija aizsegs.
Grūti novērtēt.
Ričesu nams atsakās to izmeklēt.
Viņiem kāds draudējis?
Tas nav zināms.
Taču Dižo namu varā ir pieprasīt pilnu izmeklēšanu.
Un, ja izmeklēšanā atklāsies, ka imperators ļaunu nav darījis?
Tad radīsies priekšstats, ka tas, kurš izvirzīja apsūdzību,
grib apstrīdēt viņa varu.
Nodevīga rīcība.
Mūsu nams nedrīkst tā riskēt.
Jums taisnība par šo precedentu.
Imperators nedrīkst sodīt namus, iegribas vadīts.
Jūs varētu ietekmēt namu, kura ieguvums attaisnotu šādu risku.
Kurš nams ir tik izmisis?
Tas, kurš ir nicināts.
Apkaunots.
Kuram ir dedzīgākais barons.
- Valjas tante. - Kas ir?
Landrāts rīt noslēgsies.
Augstā padome man vēl nav devusi ziņu.
Vai tev nebūtu jāliek lietā sava ietekme?
Ko tu teici?
Virsmāt, negaidījām jūs šeit sastapt.
Viņa ir Harkonenu nama jaunā patiesotāja.
Iespaidīgi.
Lūdzu.
Apsēdieties.
Droši vien jau zināt,
ka ar Ričesu nama aiziešanu Padomē atbrīvojusies vieta.
Ņemot vērā jūsu ievērojamo pieredzi vaļu ādu tirdzniecībā,
jūsu talanti lieti noderētu Augstajā padomē.
Vēlamies izteikt formālu uzaicinājumu.
Izcils darbs.
Harkonenu nams to padevīgi pieņem.
Mēs lūdzam tikai vienu, baron.
Mums jāzina, ka ieņemsiet vienotu nostāju ar Augsto padomi.
Tas ir satraucoši, vai ne?
Apstākļi, kuru dēļ aizgāja Ričesu nams.
Tie devuši pamatu bažām.
Jūs piekritīsiet, ka Imperatora nams
nedrīkstētu vērsties pret citu namu iegribas pēc.
Būtu jāveic oficiāla izmeklēšana.
Vai tāda ir Dižo namu griba?
Tāda būs arī Harkonenu nostāja.
Lieliski!
Tad gaidīsim, kad lūgsiet Landrātu
izskatīt Pruveta Ričesa nāves apstākļus.
Jūs gribat, lai es apsūdzu imperatoru?
Ja šim namam tas nav pa spēkam...
Nē, tas ir...
Jā. Es...
Acumirkli.
Viņi tevi atbalsta. Tikai grib aizsegu.
Neviens nav augstāks par likumu, pat imperators.
Izdarot to, ko Dižie nami baidās darīt,
tu pacelsi šo namu augstāk.
Sagaidīsim Jevgēniju. Tas ir viņa nams.
Ko viņš tā labā paveicis?
Vai tev nav apnicis tas, kā viņi uz tevi raugās?
Harkoneni - Korinas gļēvuļi.
Pagātne mūs apzīmogojusi,
bet nākotne var noņemt spiedogu.
Tu esi Harkonenu nama nākotne, nevis Jevgēnijs.
Tu.
Lūdzu, sēdieties.
Māsa Džena, vai palīdzēsiet?
Šis būs eksperiments.
Iedzertais spaiss atvērs jūsu prāta acis.
Es jūs vadīšu
pa drošu ceļu uz jūsu sapņiem.
Vēlreiz redzēsiet tur skatīto,
taču šoreiz visu kontrolēsiet.
Vienīgais veids, kā pārvaldīt nezināmo, ir padarīt to zināmu.
Es vēlos, lai aizverat acis.
Sajūtiet, kā palēninās sirdsdarbība.
Prātā veidojas vīzijas.
Tagad paņemiet ogli
un ļaujiet, lai saikne starp prātu un ķermeni vada jūsu roku.
Atklājiet, ko redzat.
Jūs nosakāt šo ceļu.
Es vēlos, lai ejat vēl tālāk.
Spiedieties dziļāk apziņā.
Parādiet, ko redzat.
Izbeidziet.
Pārtrauciet to!
Es jūs brīdināju, lai neuzdzenat histēriju.
Tā nav histērija.
Varbūt tas ir vēstījums, ne sapnis.
Tie ir sapņi.
Tos izraisa nemiers, kurš rodas no...
Aka.
Tula, ko jūs viņām pateicāt?
Neko.
Es gribu, lai jūsu prāts atgriežas ķermenī.
Lai sajūtat grīdu zem kājām
un atverat acis.
Tula, tūlīt pat to izbeidziet!
Atveriet acis.
Es teicu - atveriet acis!
Dievs mūs vēro.
Viņš mūs nosoda.
Atmaksa ir pienākusi.
Jūsu majestāte.
Runājat par spēka demonstrēšanu, bet pats sēžat pie galda.
Kas tas ir?
Impērijas novērošanas faili.
Mašīnu dīleri tirgo nelegālas tehnoloģijas
aizdomīgiem klientiem.
Tik daudz neizsekotu pavedienu.
Vai jums nešķiet, ka pacietības mērs ir pilns?
Imperators uzskata, ka nevajag rīkoties pārāk drastiski.
Es tiešām apbrīnoju Ordeņa māsu izlēmību.
Viņas izvēlas nākotnes virzību
un izdara spiedienu.
Jūs izpaudāt patiesību par Ričesu zēnu.
Neesiet tik pārsteigts.
Zināt, kāpēc to darīju?
Imperatoram ir iespēja parādīt savu varu.
Ja vairāk baidīsies no mašīnām, nevis no viņa dusmām...
Reizēm ir jāizdara gājiens Haviko vietā.
Noziedznieki slepus pārdod domājošo mašīnu tehnoloģiju.
Atrodiet šo mašīnu piekritējus,
kas vēlas izraisīt nemierus. Parādiet, ka imperators
nav noskaņots labvēlīgi.
Rīt mēs šķīstīsim Impēriju no grēkiem,
bet šovakar lai paši ļaujamies grēkam.
Es zinu, ko tu domā.
Vai par to mums nevajadzētu cīnīties?
Par sīkajiem putekļiem, kas tiem naudīgajiem neliešiem dod varu?
Jā, tiesa.
Es saku: taisnīgs, bet ne šķīsts.
Tu neizturēsi, ja reizēm nenodosies mazai izklaidei.
Tas man nešķiet grūti.
Negaidīju tevi te sastapt.
Vai iepazīstināsi ar savu draugu?
Nē. Panāc.
Tev šeit nav jābūt.
Gribēju izvēdināt galvu.
Zini, jocīgi.
Tu varēji būt ieslodzīts pilī, nevis es.
Vorians Atreidess no troņa atteicās.
Varbūt saprata, kas notiks ar tiesībām, par kurām cīnījās.
Paraugies apkārt.
Mēs sakāvām mašīnas, bet aizvietojām ar citiem pavēlniekiem.
Tomēr tu tajā piedalies.
Taisnīgs, bet ne šķīsts.
Mans tēvs ir labs cilvēks.
Es nešaubos.
Piešķir varu ikvienam.
Nu atliek to saglabāt.
Kā citādi izskaidrot, ka pieņēma kareivi?
Harts nogalināja Pruvetu un Kašu.
Pats to atzina.
Bet tēvs neko nedara. Apbrīno viņu vēl vairāk.
Ja nu es varētu palīdzēt,
bet nodarītu viņam pāri?
Reizēm, lai kaut ko glābtu, nākas vispirms nodedzināt.
Mans tēvs,
viņš pārcieta šausmas.
Man iemācīja, ka var iestāties haoss.
No tā nevar glābties.
Labāk ir rīkoties.
Pasaki viņam to, ko vēlies.
Piedod.
Cenšos izvēlēties pareizo ceļu.
Vīrietis gleznā
ir tas, kura attēlu
nēsājat medaljonā
sev ap kaklu.
Tas ir mans brālis Grifins.
Kas ar viņu notika?
Ir jau vēls, māsa.
Jums šeit ir smagi.
Esmu nogurusi. Un nevēlos tikt izjautāta.
Kāpēc tad mani atvedāt?
Ne tikai iedraudzēties ar princesi.
Jūs zināt, kāpēc.
Es teicu, kad iestājos Ordenī.
Tāds bija mans nosacījums.
To vairs nedarīšu.
Pretspēks ir varenāks par mums.
Es to vēl nesaprotu un nezinu, kā sakaut.
- Jūsu talants... - Tas nav talants.
Tas ir pēdējais līdzeklis.
Es to lūgšu, ja citādi nevarēs.
Jūs jau to izdarījāt.
Sākumā katrai bija atšķirīga vīzija,
prātā bija neliela trauksme.
Bet tad visos zīmējumos parādījās smiltis.
Arī Kašas sapnī bija smiltis.
Un Rakvelas pareģojumā bija sārtas smiltis.
Viņas neuzzīmēja aku.
Tas bija šaihuluds.
Tajā brīdī zaudēju kontroli pār viņām.
Viņas atgrūda manu vadību.
Un tad šis.
Visas to uzzīmēja.
Tālāk neviena neredzēja.
Es viņas neatmodināju.
To paveica bailes.
No kā?
No šī.
Lai kas tas būtu,
tas izraisa tādas šausmas,
ka prāts kliedz, lai sevi glābtu.
Iespējams, sapnis ir zīme tam, kas notiks.
Tad tas ir jāizstāsta,
pirms tas pārņēmis mūs visas.
Māsa Avila. Ja to izdarīsim,
tad izraisīsim histēriju.
Nevar to slēpt no māsām.
Tas jāslēpj.
Ja Kašas nāve ir saistīta ar bailēm,
tad mums nevajadzētu tās sēt.
Tēvs nedomā skaidri.
Viņa bašārs ir briesmonis.
Ko varam darīt? Pierādījumu nav.
Konstantīn, rīt mēs abi to izdarīsim.
Pateiksim Augstajai padomei,
kas patiesībā ir Harts un ko viņš izdarījis.
Tu esi lietojusi spaisu.
Tēvs pārskaitīsies,
bet mēs varētu piespiest Landrātu rīkoties Dezmonda lietā.
Tu gribi nodot tēvu.
Publiski.
Gribu, lai galva paliek klāt.
Tu noticēji tēvam, ka esi vājš.
Bet es zinu, kāds esi.
Tu esi tas zēns, kurš mani glāba,
kaut varēji aizbēgt.
Un cietu neveiksmi.
Es tevi neizglābu.
To izdarīja Ordenis.
Tu paliki kopā ar mani,
un tas mani izglāba tikpat lielā mērā.
Tev atkal man jāpalīdz.
Atpakaļceļa vairs nebūs, Nesa.
Tu esi drosmīgākais cilvēks, kādu zinu.
Esi drosmīgs arī tagad.
Haviko, vēl nav par vēlu.
Mēs varam atspēkot apsūdzības par Pruvetu,
ja tu tām pievērsīsies.
Gan tās aizmirsīsies.
Tu nolēmi piedalīties.
Prieks, ka varu uz tevi paļauties.
Atnācu novēlēt veiksmi.
Augstā padome sveic mūsu padišahu,
zināmā visuma imperatoru
Haviko Korino Pirmo.
Lai viņa vara ir mūžīga kā zvaigznes!
Vai neredzējāt princi?
Tagad Padome uzklausīs
iesniegtās prasības.
Baron Harkonen,
vārds tiek dots jums.
Imperator,
cildenie Padomes lordi.
Harkonenu nams iesniedzis
sūdzību par kanlija likuma pārkāpumu.
Tas paredz, ka jebkurš Dižais nams,
pirms tam neiesniedzot
- oficiālu prasību... - Baron.
Padomes locekļi labi pārzina vendetas ierobežojumus.
Jūsu namam tie būtu jāzina vislabāk.
Es un daudzi citi
uzskatām, ka kanlija likums tika pārkāpts.
Tāpēc es aicinu
veikt Pruveta Ričesa
nāves apstākļu oficiālu izmeklēšanu.
Pret kuru namu jūs vēršat šo prasību?
Baron Harkonen?
Es varu atbildēt.
Pret imperatora namu.
Es apsūdzu šo cilvēku, Dezmondu Hartu,
Pruveta Ričesa slepkavībā.
Ko man iesākt?
Neko. Viņa visu izdarīja tavā vietā.
Kārtību!
Jūs gribat kārtību?
Es pastāstīšu par kārtību.
Sperot kāju uz Arakisas,
jūs kļūstat par medījumu tūkstošiem plēsoņu.
Esmu redzējis, kā tuksneša pūces
ar saviem nagiem pāršķeļ kareivjiem rīkli.
Tur ir skorpioni,
klejojoši zirnekļi
un lapsenes.
Tās paslēpjas nometnē
un iešļāc indi, kas aptur sirdi.
Bet nebaidieties,
ir pretlīdzeklis.
Milzu briesmonis,
kas iznirst no smiltīm.
To redzēt ir šausminoši.
Taču, kad tas parādās,
karavīri priecājas.
Jo zina, ka vismaz vienu dienu
visi pārējie mošķi
aizbēgs tuksnesī,
jo arī tie baidās no šī nelabā.
Princese jums
teica taisnību.
Taču tā nebija slepkavība.
Jūs visi redzējāt,
ka Pruvetam Ričesam bija aizliegtās tehnoloģijas mašīna.
Tas bija sods.
Sods, dāmas un kungi!
Gluži tāpat šodien tiktu sodīta
ar nāvi visa Padome,
ja dumpinieki būtu detonējuši
šo domājošo mašīnu.
Mūsu vidū ir plēsoņas.
Tāpēc mums vajag vadoni,
kurš tos padzīs!
Turpmāk nebūs nekādu attaisnojumu.
Nekādu izņēmumu.
Jāieņem stingra nostāja pret domājošajām mašīnām!
Dodiet pavēli, majestāt.
Landrātā gāja tik labi?
Mūsu gods ir atjaunots?
Es teicu, ja sekosi viņai, tevi gaida tikai posts.
Šis nams viņai nerūp. Tikai pati.
Tagad ne, vectēvoci.
Kas notika?
Harts atmaskoja dumpiniekus, pirms to paguvu es.
Tad publiski nodemonstrēja savas spējas.
Tomēr...
Tās ir viņa asinis.
Tās nekavējoties jānosūta Tulai.
Viņa tās pārbaudīs selekcijas indeksā,
un mēs zināsim, kas viņš ir un no kurienes.
Jūs nedrīkstat tā darīt.
Ja pārkāpu robežas, piedodiet.
Nē.
Nē, es runāju par šo.
Man nebija ne jausmas.
Tā ir ikreiz.
Šīs sāpes mani atveda pie jums.
Un te jums ir jāpaliek.
Māte Doroteja nomira no bēdām.
Bet viņas pārliecība ir palikusi.
Nav tādas patiesības, kas nenāks gaismā,
un tādu melu, par kuriem neuzzinās.
Kad pienāks tiesa, debesis iedegsies liesmās.
Kad mēs staigājam ticībā, nevis redzēšanā,
tad tiekam izvesti no tumsas.
Lila, ja tu mani dzirdi,
lūdzu, mosties.
Es ticu, ka tu esi atmaksas atslēga.
Tu noteikti esi divreiz dzimusī.
Jūs mums melojāt.
Emelīne...
Jūs nogalinājāt Doroteju.
Jūs nonāvējāt Oriju
un noslepkavojāt Atreidesus.
Jūsu grēku dēļ pār Ordeni nāk šī atmaksa.
Jūsu meli ir jāatklāj.
Es izstāstīšu patiesību visai Impērijai.
Jums neizdosies mani apklusināt kā Doroteju.
Lila?
Anirula, mosties.
Lila.
Tu esi dzīva.
Kur es esmu?
Tev šķiet, ka nams man vienaldzīgs.
Tā dēļ es būtu gatava uz visu.
Tu esi slepkava.
Mums nācās visu sākt no jauna.
Es izvēlējos Ordeni, jo tur mani pamanīja.
Saskatīja manu potenciālu.
Vienīgi Grifins bija man līdzvērtīgs.
Bez manis šis nams nav nekas.
Tu eksistē, jo es tev to atļauju.
Grifins mira tavu sasodīto ambīciju dēļ.
Viņš būtu atjaunojis mūsu stāvokli.
Bet tev ar to nepietika.
Nē, tev bija jāuzpūš ģimeņu naida liesma!
Es atriebu savu brāli.
Atreidesi saņēma pēc nopelniem.
Tu esi šīs ģimenes melnais caurums.
Tu...
Tu mums atņēmi Grifinu.
Un tad arī savu nabaga māsu.
Tulai neko nenodarīju.
Tu zināji, kā viņa tevi apbrīno.
Tu izmantoji viņas mīlestību, tāpat kā Grifina,
un tad pakļāvi viņu.
Jūs, Harkoneni, esat gļēvuļi.
Jūs baidāties pieņemt lēmumus.
Es neatvainošos par to, ko izdarīju,
un nelūgšu piedošanu par savu spēku!
Tas nav spēks,
bet burvestība.
Es to redzēju todien,
kad pameti Lankiveilu.
Jau toreiz sapratu, ka kādudien tā mani iznīcinās.
Lai tevi iznīcinātu, nevajag burvestību, tēvoci.
Pietiek ar tavu paša vājumu.
Ja tev būtu bijusi drosme man sekot, kā to darīja Tula,
tad Impērijas augšgalā tagad nebūtu Ordenis,
bet Harkonenu nams.
Valja.
Tagad es saprotu,
ko tev nozīmēja šeit atgriezties.
Ja tu esi gatava nest upuri, tad es arī.
Es darīšu visu, ko vajadzēs.
Par daudz no tevis prasīju?
Katrs pats izdara savu izvēli.
Arī es.
Paldies, Teo.
Subtitrus tulkoja: Gundega Gulbe